Man buite nagklub doodgeskietArgieffoto (Foto: imgkid.com) Russel Meiring, woordvoerder van ER24, het gesê paramedici is omstreeks 02:15 na die toneel in Imbali ontbied waar hulle gevind het dat twee mans geskiet is. “Daar is ŉ kliniek oorkant die nagklub en met paramedici se aankoms was van die kliniekpersoneel reeds besig om die mans te behandel,” het Meiring gesê. “Albei mans het veelvuldige skietwonde opgedoen en een het reeds op die toneel aan sy wonde beswyk. Die tweede man was in ŉ kritieke toestand. Hy is op die toneel gestabiliseer voordat hy na ŉ nabygeleë hospitaal gehaas is.” Lt.kol. Thulani Zwane, woordvoerder van die polisie, het die voorval aan Maroela Media bevestig. Die motief vir die skietery is nog nie bekend nie. “ŉ Saak van moord en poging tot moord word ondersoek. Niemand is nog in hegtenis geneem nie,” het Zwane gesê.